Jos tunnen kihelmöintiä, mutta huuliherpesrakkulaa ei ole vielä muodostunut, voinko käyttää Compeed Huuliherpeslaastaria?
Kyllä.  Saat parhaan tuloksen aloittamalla käytön, kun huuliherpeksen ensioireet alkavat.
fi
Kestääkö Compeed Huuliherpeslaastari päivittäiset puhdistautumistoimet (esim. kuorinta, peseminen, hampaiden harjaus, kuivaaminen pyyhkeellä)?
Kyllä, kunhan käsittelet infektioalueen ympäristöä hellävaraisesti.
fi
Ketkä voivat käyttää Compeed® Huuliherpeslaastaria? Onko se turvallinen?
Compeed® Huuliherpeslaastaria voivat käyttää sekä aikuiset että lapset, vaikkakaan sitä ei ole erikseen tutkittu lapsilla. Vanhempien tulee kuitenkin varmistaa, että lapsen ikätaso on sopiva, jottei hän pureskele tai niele laastaria.
fi
Kiinnittyykö Compeed Huuliherpeslaastari huulipunan tai huulivoiteen päälle?
Ei. Laastari tulee kiinnittää puhtaalle, kuivalle iholle, jolla ei ole voiteita.  Laastarin päällä voidaan käyttää meikkiä.
fi
Kuinka kauan Compeed® Huuliherpeslaastareita pidetään?
Älä yritä irrottaa laastaria ennen kuin se alkaa irrota reunoilta. Jos laastari on yhä paikallaan 12 tunnin jälkeen, se luo edelleen ihanteellisen paranemisympäristön ja tehoaa siis vieläkin.
fi
Kuinka kauan huuliherpesoireet keskimäärin kestävät?
7–12 päivää.
fi
Kuinka kauan laastarit säilyvät?
Eri laastarityypeillä on erilaiset säilyvyysajat:
Rakkolaastari Medium (x2, x5, x10), Rakkolaastari Jalkapohjat, Sport Rakkolaastari Kantapäälle, Rakkolaastari Pieni, Rakkolaastari Varpaat ja Mix-pack Rakkolaastarit säilyvät kolme vuotta valmistuspäivästä.
Huuliherpeslaastari säilyy kolme vuotta valmistuspäivästä.
Liikavarvaslaastari, Vaivaisenluulaastari ja Kovettumat-laastari  säilyvät neljä vuotta valmistuspäivästä.
fi
Kuinka pitkän aikaa 15 laastarin pakkaus Compeed® Huuliherpeslaastareita riittää keskivertokäyttäjällä?
Keskimäärin 7 päivää tapauksesta riippuen.  Kysy neuvoa farmaseutilta tai lääkäriltä, jos huuliherpeksen oireet kehittyvät vakaviksi ja/tai rakkula ei parane 10 päivässä.
fi
Kuinka usein huuliherpes uusiutuu?
Huuliherpeksen uusiutuminen on hyvin tavallista. Virus säilyy aivoissa sijaitsevassa hermosolmussa, ganglioissa, uinuvassa eli latentissa tilassa.  Tänä aikana virus ei monistu. Se pysyy latentissa tilassa vaihtelevan ajan. Tietyt laukaisevat tekijät voivat saada viruksen siirtymään hermoa pitkin ihoon ja näin aiheuttaa oireiden toistumisen. Tällöin huuliherpeksen sanotaan uusiutuvan.
Oireet voivat uusiutua silloinkin, kun immuunijärjestelmä toimii normaalisti. Joskus huuliherpes uusiutuu ilman ulkoista syytä. Seuraavien tekijöiden tiedetään kuitenkin voivan laukaista oireiden uusiutumisen: fyysinen stressi, jatkuvat stressitekijät, ahdistuneisuus, kuume, altistuminen ultraviolettisäteilylle, altistuminen auringolle, hermovaurio, kudosvaurio, heikentynyt immuunijärjestelmä, kuumuus, kylmyys, kuukautiset, muut infektiot, väsymys tai hormonaaliset muutokset.
fi
Kuinka yleinen huuliherpes on?
Huuliherpes on erittäin yleinen vaiva: Tutkimustiedon mukaan lähes 90 % kaikista yli kolmekymmenvuotiaista ihmisistä on saanut jossain elämänvaiheessa positiivisen tuloksen HSV-1-virukselle altistumista osoittavassa testissä, ja yli 20 %:lla ihmisistä huuliherpes puhkeaa toistuvasti oireilemaan aika ajoin.  Kroonisen huuliherpeksen oireilu voi olla kivulias ja ikävä vaiva.
fi
Kuivattaako Compeed Huuliherpeslaastari ihoa?
Haavauma ja iho eivät kuivu laastarin käytön vuoksi. Laastari sulkee huuliherpesalueen sisäänsä peittäen sen kokonaan, jolloin se on suojassa lisä-ärsytykseltä kuten koskettamiselta.  Lisäksi laastari rauhoittaa kutinaa ja poltetta.  Hengittävä laastari sitoo osan kosteudesta ja antaa lopun nesteen haihtua läpi.  Rupea ei muodostu, koska haavauma ei kuivu. Haavauma on vähemmän näkyvä eikä tunnu niin epämukavalta ilman kuivaa, kutiavaa rupea.
fi
Liittyykö huuliherpekseen vaaroja?
Kun huuliherpes oireilee, vaarana on saada rakkulaan toinen infektio, joka voi tehdä siitä kivuliaamman ja johtaa vakavampiin ongelmiin.  Rakkulan peittäminen Compeed® Huuliherpeslaastarilla vähentää toisen infektion vaaraa.
fi
Miksi rakkolaastarit muuttuvat valkoisiksi?
Se kertoo, että Compeed-laastari tekee tehtävänsä ja auttaa edistämään paranemista.
fi
Mikä aiheuttaa huuliherpeksen puhkeamisen?
Oireet voivat uusiutua silloinkin, kun immuunijärjestelmä toimii normaalisti. Joskus huuliherpes uusiutuu ilman ulkoista syytä. Seuraavien tekijöiden tiedetään kuitenkin voivan laukaista oireiden uusiutumisen: fyysinen stressi, tunne-elämän vaikeudet, jatkuvat stressitekijät, ahdistuneisuus, kuume, altistuminen ultraviolettisäteilylle, altistuminen auringolle, hermovaurio, kudosvaurio, heikentynyt immuunijärjestelmä, kuumuus, kylmyys, kuukautiset, muut infektiot, väsymys tai hormonit.
fi
Mikä aiheuttaa kovettumia?
Toistuva hankaus, puristus ja paine aiheuttavat kovettumia. Syynä voivat olla esimerkiksi korkeat korot, jotka saavat kehon koko painon kohdistumaan päkiälle.
fi
Mikä aiheuttaa liikavarpaita?
Liikavarpaita aiheuttaa luisevissa kohdissa ihon pintaan kohdistuva hankaus ja paine, joka johtuu huonosti istuvista kengistä. Jalan iho paksuuntuu suojakeinona painetta ja hankausta vastaan.
fi
Mikä aiheuttaa rakkoja?
Rakot kehittyvät toistuvan hankauksen ja hiertymisen seurauksena. Usein syynä ovat ahtaat tai huonosti istuvat kengät.
fi
Mikä aiheuttaa vaivaisenluita?
Varpaita sisäänpäin työntävä paine voi aiheuttaa vaivaisenluita, koska se saa varpaan osoittamaan jalkaa kohti ja silloin nivel työntyy ulospäin. Tiukat ja epämukavat kengät voivat myös pahentaa tätä tilaa.
Lisäksi vaivaisenluiden taustalla voi olla lääketieteellisiä syitä, joten jos olet epävarma syystä, hakeudu lääkärin vastaanotolle.
fi
Mikä huuliherpeksen aiheuttaa?
Huuliherpeksen aiheuttava virus saadaan yleensä lapsuudessa.
Lähes 80 % aikuisväestöstä kantaa tätä virusta, mutta huuliherpes oireilee vain 20 %:lla. Oireiden puhkeamisen voivat laukaista monet tekijät, kuten:

Stressi
Heikentynyt immuunipuolustus
Väsymys
Kuume
Flunssa tai influenssa
Äärimmäiset säätilat (kylmyys/kuumuus)
Altistuminen auringonpaisteelle
Kuukautiset
Hormonit
fi
Mikä kovettuma on?
Kovettumat ovat kovettuneita, kellertäviä ihoalueita, joita esiintyy tavallisimmin kantapäässä tai päkiässä. Kovettumat ovat yleensä liikavarpaita suurempia ja vähemmän tarkkarajaisia.
fi
Mikä liikavarvas on?
Liikavarpaat ovat paksuuntunutta ihoa jalassa, ja usein ne ovat kivuliaita joutuessaan puristuksiin.
fi
Mikä on rakko?
Rakot ovat nesteen täyttämiä vauriokohtia, joita kehittyy, kun iho altistuu toistuvalle hankaukselle. Puhjenneet rakot voivat olla hyvin kivuliaita, ja niiden paraneminen kestää useita päiviä.
fi
Milloin huuliherpes tarttuu herkimmin?
Huuliherpes tarttuu herkimmin silloin, kun se oireilee.  Se leviää suorassa läheisessä kosketuksessa, tavallisesti suudellessa.
fi
Milloin laastari pitäisi laittaa?
Laastaria pitäisi laittaa heti hankautumisen ensioireiden ilmetessä, jotta rakkoja ei muodostuisi, sekä jo muodostuneille rakoille helpottamaan kipua ja nopeuttamaan paranemista.
fi
Missä eräkoodi sijaitsee tuotteessa/pakkauksessa?
Se on painettu muovirasian taustapuolella olevaan tarraan.
fi
Missä lämpötilassa tuotetta tulisi säilyttää?
Tuote toimii parhaiten, kun sitä säilytetään huoneenlämmössä (15–25 °C).  Tuotetta voidaan säilyttää lyhytaikaisesti yli 30 °C:n mutta alle 40 °C:n lämpötilassa.
fi
Missä yskänrokko tavallisesti esiintyy?
Yskänrokko eli huuliherpes esiintyy useimmiten suun ja huulien alueella (HSV-1 iskee tälle alueelle, koska sinne on keskittynyt paljon hermopäätteitä), mutta rakkuloita voi olla myös sieraimissa, poskissa ja/tai sormissa. Herpesrakkuloita voi muodostua myös kitalakeen tai ikeniin.  Näitä rakkuloita ei pidä sekoittaa aftoihin, jotka ovat suun limakalvoilla eivätkä liity herpesvirukseen.
fi
Mistä huuliherpes aiheutuu?
Huuliherpes on yleensä Herpes simplex tyypin 1 viruksen aiheuttama. Virus saadaan tavallisesti varhaislapsuudessa. Valitettavasti kehon immuunijärjestelmä ei pysty hävittämään tartuntaa kokonaan ja virus jää elimistöön, missä se piileskelee yleensä aivoissa sijaitsevassa hermosolmussa eli gangliossa. Vaikka huuliherpeksen puhkeamismekanismia ei täysin tunneta, ollaan yleisesti yhtä mieltä siitä, että puhkeamisen voivat laukaista monet ulkoiset tekijät, kuten altistuminen auringolle, stressi, kylmä sää, kuume, flunssa tai influenssa, väsymys tai hormonit. Huuliherpes leviää suorassa, läheisessä fyysisessä kanssakäymisessä tartunnan saaneen henkilön kanssa.
fi
Mistä huuliherpeslaastari on tehty? Onko siinä aktiivinen ainesosa? Sisältääkö se lääkeainetta?
Laastari ei sisällä mitään lääkeainetta. Se sisältää kuitenkin erittäin ohuen hydrokolloidi-075-kerroksen. Kyseessä on vallankumouksellinen kosteutta sitova aine. Erittäin ohut hydrokolloidi-075-kerros on yksi uusimmista teknologioista haavojen hoidossa. Se on mahdollistanut todella ohuiden, joustavien ja huomaamattomien haavanhoitotuotteiden kehittämisen. Erittäin ohueen hydrokolloidi-075-kerrokseen perustuvat hoitotuotteet myös estävät viruksen leviämistä.
fi
Miten Compeed Huuliherpeslaastari toimii?
Hydrokolloidi-075-teknologia tarkoittaa aktiivista geeliä, joka toimii kuin toinen iho. Se sulkee huuliherpesrakkulan sisäänsä nopeuttaen kehon luonnollista paranemismekanismia.
Hoito onnistuu parhaiten, kun aloitat laastarin käytön heti kihelmöinnin alkaessa ja jatkat sitä päivin ja öin, kunnes haavauma on täysin parantunut.
fi
Miten Compeed Huuliherpeslaastari vähentää kihelmöintiä ja poltetta?
Laastari tuottaa huuliherpesrakkulalle ihanteelliset paranemisolosuhteet. Kun huuliherpesrakkula peitetään Compeed® Huuliherpeslaastarilla, kutina ja polte rauhoittuvat, koska laastari suojaa paljastuneita hermopäätteitä ja estää huuliherpeshaavaumaa kuivumasta ja tuottamasta kivuliasta rupea. 92 % kliiniseen tutkimukseen osallistuneista potilaista kertoi kutinan ja poltteen vähentyneen verrattuna heidän tavallisesti käyttämäänsä hoitoon ja 81 % kertoi, ettei rupea muodostunut samalla tavoin.
fi
Miten Compeed-laastari voi auttaa puhjennutta rakkoa paranemaan, jos se estää ruven muodostumisen?
Rupeutuminen on haavan paranemisprosessin luonnollinen osa, joka suojaa haavaa ja estää lian ja mikrobien pääsyä siihen. Rupeutunut haava ei kuitenkaan ole paranemisen kannalta ihanteellinen. Itse asiassa kosteat olosuhteet ovat paremmat – edellyttäen, että mikrobien ja lian pääsy haavaan saadaan estettyä. Juuri tällainen ympäristö Compeed-laastarilla pyritään luomaan. Se suojaa haavaa ja tarjoaa samalla ihanteellisen paranemisympäristön.
fi
Miten Compeed® Huuliherpeslaastari toimii, jos se ei sisällä antiviraalista ainetta?
Antiviraaliset aineet torjuvat viruksen monistumista, mikä on vain yksi osa ongelmaa, kun huuliherpes puhkeaa. Virusta ei koskaan saada hävitettyä. Siksi huuliherpesrakkulan parantaminen ja oireiden hoitaminen minkä tahansa haavan tavoin on tehokas vaihtoehto. Compeed® Huuliherpeslaastari on läpimurto huuliherpeksen hoidossa, koska se hoitaa huuliherpestä tehokkaasti helpottaen jokaisen vaiheen oireita.
fi
Miten huuliherpeksen voi pysäyttää alkuvaiheessa?
Sekä ensimmäisellä kerralla että oireiden uusiutuessa Herpes simplex ‑viruksen aiheuttamat rakkulat ja haavaumat ovat täynnä viruksia ja tartuttavat virusta erittäin herkästi, kunnes rakkulat ovat parantuneet.  Koskettamalla ensin huuliherpeskohtaa ja sitten muita paikkoja saattaa levittää virusta uusiin paikkoihin.  Leviämisen estämiseksi tartunnan saaneen henkilön kannattaa pestä kätensä usein ja erityisesti rakkulakohdan koskettamisen jälkeen. Kuppeja tai ruokailuvälineitä ei kannata jakaa muiden kanssa.
fi
Miten huuliherpes etenee?
Huuliherpeksen ensioire on polttava tai kihelmöivä tunne huulten tai nenän ympäristössä.  Päivän tai parin kuluttua alkaa rakkulavaihe ja iholle nousee nesteen täyttämiä rakkuloita. Rakkulat puhkeavat jättäen avoimen haavauman. Jos sitä ei peitetä, puhjennut rakkula kuivuu muutaman päivän kuluessa. Siihen muodostuu rupi, joka irtoaa paranemisen jälkeen.
fi
Miten huuliherpes leviää ja tarttuu?
Sekä ensimmäisellä kerralla että oireiden uusiutuessa Herpes simplex ‑viruksen aiheuttamat rakkulat ja haavaumat ovat täynnä viruksia ja tartuttavat virusta erittäin herkästi, kunnes ne ovat parantuneet. Koskettamalla ensin huuliherpeskohtaa ja sitten muita paikkoja, saattaa levittää virusta uusiin paikkoihin. Lisäksi huuliherpeksen aiheuttavaa virusta välittyy syljen mukana. Leviämisen estämiseksi huuliherpestä sairastavan henkilön kannattaa pestä kätensä usein erityisesti rakkulakohdan koskettamisen jälkeen eikä kuppeja tai ruokailuvälineitä kannata jakaa muiden kanssa. Huuliherpes leviää myös suorassa fyysisessä kosketuksessa tartunnan saaneen henkilön kanssa. Huuliherpeksen oireillessa voi mennä uima-altaaseen tai porealtaaseen.
fi
Miten huuliherpestä hoidetaan?
Oireilevaa huuliherpestä voidaan hoitaa voiteilla, tableteilla ja hydrokolloidilaastareilla. COMPEED® Huuliherpeslaastari piilottaa, suojaa ja helpottaa kipua välittömästi, ja sen vaikutus paranemisaikaan on verrattavissa 5-prosenttisen asikloviirivoiteen tehoon*.
* Karlsmark T, Goodman JJ, Drouault Y, Lufrano L, Pledger GW. Randomized clinical study comparing COMPEED®
fi
Miten huuliherpestä voi ehkäistä?
Vaikka huuliherpeksen puhkeamista ei voi estää, seuraavilla tavoilla voidaan vähentää huuliherpeksen leviämistä ja oireiden puhkeamista mahdollisimman tehokkaasti:
Pese aina kätesi ennen huuliherpesalueen koskettamista ja sen jälkeen.
Vältä suutelemista, samasta astiasta juomista ja huulille laitettavia tuotteita, kunnes huuliherpes on parantunut.
Jos tiedät, mikä saa huuliherpeksen puhkeamaan sinulla, vältä parhaasi mukaan altistumista laukaiseville tekijöille. Voit esimerkiksi käyttää huulivoiteita, joissa on aurinkosuoja, jos äärimmäiset säätilat saavat huuliherpeksesi puhkeamaan.
Huuliherpesvirustartuntaa tai oireiden uusiutumista koskaan ei ole mahdollista välttää.
fi
Miten hyvin Compeed Huuliherpeslaastari kiinnittyy ihokarvojen ja parran päälle?
Tuotteen pitäisi kiinnittyä, vaikka sinulla olisikin partaa.  Kliiniseen tutkimukseen osallistuneilla parrakkailla potilailla ei todettu ongelmia.
fi
Miten kauan Compeed-laastari kestää, kun se on jalassa koko päivän erilaisissa olosuhteissa (sää, kuumuus, erityyppiset kengät)?
Compeed® Rakkolaastari voi pysyä paikallaan useita päiviä, joskin tässä on yksilöllistä vaihtelua.
fi
Miten kauan aikaa huuliherpeksen paraneminen kestää?
Huuliherpes paranee yleensä 7–12 päivässä.  Kliinisessä tutkimuksessa 65 % Compeed® Huuliherpeslaastaria käyttäneistä potilaista kertoi huuliherpeksen parantuneen nopeammin kuin heidän käyttäessään tavallista hoitokeinoaan.
Kysy aina neuvoa lääkäriltä tai farmaseutilta, jos huuliherpes ei parane tai vaikuttaa pahenevan.
fi
Miten kauan kestää, että rakkolaastari toimii?
Laastari voi alkaa helpottaa kipua ja painetta heti, kun se kiinnitetään. Lisäksi laastari toimii kuin toinen iho, joka nopeuttaa paranemista.
fi
Miten kovettumia hoidetaan?
Aloita helpottamalla ärsytystä ja kosteuttamalla kovettunutta ihoa. Kokeile COMPEED® Kovettumat ‑laastaria, joka toimii pehmusteena painetta vastaan, kosteuttaa ja helpottaa kipua välittömästi.
fi
Miten kovettumia voi ehkäistä?
Kovettumien muodostumista voi yrittää ehkäistä kosteuttamalla ihoa jalkavoiteella sekä kuorimalla ihoa. Näin vanhat ihosolut voidaan saada irtoamaan ennen kuin ne kovettuvat.
Kannattaa myös suojata jalkoja hankaukselta ja hiertymiseltä varsinkin, jos aiot käyttää korkokenkiä, jotka kohdistavat ylimääräistä painoa päkiälle.
fi
Miten liikavarpaita hoidetaan?
Aloita helpottamalla painetta ja kosteuttamalla paineelle altistuneita kohtia jalassa. Tähän sopii laastari, joka toimii hankaukselta ja hiertymiseltä suojaavana pehmusteena. COMPEED® Liikavarvaslaastarit sisältävät erityistä geeliä, joka auttaa hävittämään liikavarpaan ja helpottaa välittömästi kipua.
fi
Miten liikavarpaita voi ehkäistä?
Aloita liikavarpaiden ehkäiseminen vähentämällä jalkoihin kohdistuvaa painetta ja kosteuttamalla jalkoja varsinkin, jos aiot käyttää tiukkoja kenkiä. Myös hydrokolloidilaastarin kuten COMPEEDs® Liikavarvaslaastarin käyttäminen voi vähentää painetta ja samalla ylläpitää luonnollista kosteustasapainoa.
fi
Miten pitkäksi aikaa Compeed Rakkolaastari pitäisi jättää paikalleen?
Laastarin pitäisi pysyä lujasti paikallaan useita päiviä, jotta iho saa parantua nopeasti itsekseen. Älä yritä irrottaa laastaria ennen kuin se alkaa irrota reunoilta.
fi
Miten rakkoja hoidetaan?
Rakkojen paranemiseen voi kulua useita päiviä. Hoidossa keskitytään suojaamaan rakkoa lisähankaukselta. Käytä COMPEED®-laastaria estämään rakon pahentumista tai uusien rakkojen muodostumista ja helpottamaan kipua välittömästi.
fi
Miten rakkoja voi ehkäistä?
Jos käytät kenkiä, jotka altistavat rakoille, suojaa jalkojasi hankaukselta ja hiertymiseltä COMPEED®-rakkolaastareilla. Voit myös ehkäistä rakkoja pitämällä urheillessasi kahta paria ohuita sukkia.
fi
Miten saan Compeed Huuliherpeslaastarit irrotettua repimättä ihoa?
Laastari irtoaa luonnostaan noin kahdeksan tunnin kuluttua, jolloin sen tilalle tulee laittaa uusi.
Kliinisessä tutkimuksessa, johon osallistui 174 koehenkilöä, laastari pysyi 25 %:lla koehenkilöistä paikallaan 12 tuntia tai kauemmin. Aika voi vaihdella yksilöllisesti. Odota joka tapauksessa, että laastari alkaa irrota, ennen kuin otat sen pois.
fi
Miten vaivaisenluita hoidetaan?
Ainoa pysyvä hoito vaivaisenluihin on leikkaus. Onneksi kovettuneiden alueiden hankausta ja hiertymistä voidaan vähentää. COMPEED® Vaivaisenluut ‑laastarit toimivat pehmusteena, joka suojaa ihoa enemmältä hankautumiselta helpottaen välittömästi painetta ja kovettuneen ihon aiheuttamaa epämukavuutta.
fi
Miten voin ehkäistä vaivaisenluita?
Vaivaisenluiden kehittymistä voi olla mahdollista hidastaa pitämällä huolta jaloista. Vältä tarpeetonta painetta käyttämällä kenkiä, jotka istuvat hyvin varsinkin lähellä niveliä ja varpaita. Silloin kun tilanne vaatii käyttämään upeita kenkiä, vähennä painetta suojapehmusteella.
fi
Mitkä ovat Compeed® Huuliherpeslaastarin edut verrattuna muihin markkinoilla oleviin herpestuotteisiin ja ‑hoitoihin?
Compeed® Huuliherpeslaastari on vallankumouksellinen näkymätön laastari, jonka erittäin ohuen kerroksen muodostava ainesosa hydrokolloidi-075 hoitaa huuliherpestä oireiden alusta loppuun. Compeed® Huuliherpeslaastarin on kliinisesti todistettu hoitavan huuliherpestä kaikissa sen viidessä vaiheessa.

Rauhoittaa ja helpottaa poltteen ja kutinan tuntemuksia.
Ei enää kiusallisia tilanteita, koska laastari hoitaa huuliherpestä huomaamattomasti mutta tehokkaasti ja auttaa estämään viruksen leviämistä oirealueen kosketuksen kautta.
Auttaa merkittävästi vähentämään viruksen siirtymistä ympäristöön.
Teknologia edesauttaa ihanteellisen mikrobittoman paranemisympäristön muodostumista ehkäisten rupeutumista.
fi
Mitkä ovat huuliherpeksen oireet?
Huuliherpeksen klassinen ensioire on polttava tai kihelmöivä tunne huulten tai nenän ympäristössä.  Päivän tai parin kuluttua alkaa rakkulavaihe ja iholle nousee nesteen täyttämiä rakkuloita. Rakkulat puhkeavat jättäen avoimen haavauman. Jos sitä ei peitetä, puhjennut rakkula kuivuu muutaman päivän kuluessa. Siihen muodostuu rupi, joka irtoaa paranemisen jälkeen.
fi
Mitä eroa on herpeksellä ja yskänrokolla?
Herpesviruksia on erilaisia, mutta niistä kaksi tavallisinta ovat herpes simplex tyyppi 1 (HSV-1) ja Herpes simplex tyyppi 2 (HSV-2), joista HSV-1 on huomattavasti HSV-2:ta yleisempi. HSV-1 aiheuttaa tavallisimmin yskänrokon eli huuliherpeksen.
fi
Mitä eroa on huuliherpeksellä ja sukuelinten herpeksellä?
Ihminen voi saada jommankumman tai molempien herpesvirustyyppien tartunnan. Tyypillisesti HSV-1-infektiot ilmenevät etupäässä huulissa tai niiden läheisyydessä ja HSV-2-infektiot puolestaan sukuelinten alueella.
fi
Mitä ovat herpes ja yskänrokko?
Herpes on virus. Useimpien muiden virusten tavoin herpesviruskin voi tarttua ihmisestä toiseen. Herpeksen erottaa monista muista viruksista se tosiasia, että herpestartunta on elinikäinen. Kehon immuunijärjestelmä tuhoaa lopulta muut tavalliset virukset, kuten flunssa- ja influenssavirukset.  Herpeksen kanssa on kuitenkin toisin. Herpesvirus asettuu aivoissa sijaitsevaan hermosolmuun eli ganglioon, jonne kehon puolustusjärjestelmä ei pääse.  Aina välillä herpesvirus monistuu ja siirtyy erityistä reittiä pitkin kehon pintakerrokseen.  Tällöin yskänrokon eli huuliherpeksen sanotaan puhkeavan. Kantajan immuunijärjestelmä yleensä tuhoaa tällä tavoin esiin tulevat herpesvirukset. Herpesviruksia jää kuitenkin aina piileskelemään kehoon riittävästi, jotta virus voi jatkaa elämäänsä ainakin yhtä kauan kuin kantajansakin.
Kuinka paljon herpesviruksia on?
Sana ”herpes” on johdettu kreikan sanasta ”herpein”, joka tarkoittaa ryömimistä.
Herpes simplex ‑virukset ovat kaksijuosteisia DNA-viruksia, jotka tarttuvat ainoastaan ihmisiin.
Herpes simplex ‑viruksia on monia tyyppejä, mutta kaksi niistä on muita yleisempiä: 

Herpes simplex tyyppi 1 (HSV-1)
Herpes simplex tyyppi 2 (HSV-2) 

Ihminen voi saada jomman kumman tai molempien herpesvirustyyppien tartunnan.  Tyypillisesti HSV-1-infektiot ilmenevät etupäässä huulissa tai niiden läheisyydessä ja HSV-2-infektiot puolestaan sukuelinten alueella.
fi
Mitä pitäisi tehdä, jos laastari irtoaa liian aikaisin? Voiko sen kiinnittää takaisin?
Laastari on tarkoitettu kertakäyttöiseksi. Jos laastari irtoaa liian aikaisin, sitä ei pidä yrittää kiinnittää takaisin. Ota sen sijaan uusi Compeed® Rakkolaastari käytöön.
fi
Mitä vaivaisenluut ovat?
Vaivaisenluut ovat kovia kyhmyjä isovarpaan nivelessä. Ne voivat olla uskomattoman kivuliaita.
fi
Onko Compeed Huuliherpeslaastari hypoallergeeninen?
Kyllä. Jos punoitusta ja kutinaa kuitenkin ilmenee, käyttö tulee lopettaa ja käyttäjän tulee käydä lääkärin vastaanotolla.
fi
Onko Compeed Huuliherpeslaastari vedenpitävä?  Kestääkö laastari kloorattua ja suolaista vettä?
Laastari on vedenpitävä ja kestää myös kloorattua ja suolaista vettä.  Koska huuliherpesrakkulat sijaitsevat joskus lähellä suuta, kasvojen peseminen tai kosketus juomien kanssa voi heikentää liimausta. Myös uiminen voi heikentää liimausta. Vesi pääsee sisään vain reunojen kautta eikä ulkokerroksen läpi.  Jos niin käy, vaihda vain uusi laastari.
fi
Onko Compeed Huuliherpeslaastarille tehty kliinisiä tutkimuksia?
Kyllä. Compeed® Huuliherpeslaastari on kliinisesti tutkittu. Tutkimus osoitti, että laastari on turvallinen ja tehokas huuliherpeksen hoidossa. Tutkimukseen osallistuneet potilaat kertoivat, että huuliherpeksen oireiden hoitaminen huuliherpslaastarilla oli miellyttävää ja hygieenistä ja  ja teki rakkulan vähemmän näkyväksi sekä tilanteen paremmin siedettäväksi. Huuliherpeslaastarin käytön turvallisuuteen liittyviä ongelmia ei ilmennyt.
fi
Onko Compeed Huuliherpeslaastarin käytölle yhdessä muiden lääkkeiden kanssa esteitä?
Laastarin käytölle yhdessä muiden lääkinnällisten tuotteiden kanssa ei tunneta vasta-aiheita. Huuliherpesvoiteet voivat kuitenkin haitata laastarin kiinnittymistä.
fi
Onko Compeed Huuliherpeslaastarin nieleminen vahingollista? Mitä minun pitäisi tehdä, jos nielaisen Compeed Huuliherpeslaastarin?
Tuote on valmistettu turvallisista materiaaleista, eikä siitä näin ollen pitäisi olla vaaraa terveydelle. Tukehtumisvaaraakaan ei pitäisi olla, koska laastari on niin ohut ja pieni.  Laastaria ei kuitenkaan ole tarkoitettu nieltäväksi.  Jos nielaiset sellaisen, ota yhteyttä lääkäriin.
fi
Onko Compeed Rakonestopuikkoa turvallista käyttää neopreenimärkäpuvun kanssa?
Tiedämme, että voitelutuotteet, jotka esimerkiksi sisältävät vaseliinia, vaurioittavat neopreenia, eikä niitä tulisi käyttää. Compeed Rakonestopuikko ei sisällä vaseliinia eikä muita maaöljyperäisiä aineita. Se sisältää kasviperäisiä aineita (etupäässä hydrattua kasviöljyä ja stearyylialkoholia). Meillä ei kuitenkaan ole tietoa siitä, voivatko myös nämä mahdollisesti vaurioittaa neopreenia.
fi
Onko Compeed-laastareiden käytölle ikärajaa?
Compeed-tuotteita voivat käyttää kaikki yli 18-vuotiaat.
fi
Onko Compeed-laastareissa eläinperäisiä tuotteita tai alkoholia?
Missään Compeed-laastareissa ei ole mitään eläinperäistä. Compeed-laastarit ovat vegaanisia. Ne eivät myöskään sisällä alkoholia.
fi
Onko huuliherpeslaastaripakkaus steriili?
Tuote on valmistettu parhaiden käytäntöjen mukaisissa olosuhteissa, mutta se ei ole steriili.
fi
Onko jotakin, mitä ei pitäisi syödä tai juoda, kun käyttää Compeed Huuliherpeslaastaria?
Laastarin kanssa yhteensopimattomia ruoka- tai juomatyyppejä ei ole tiedossa.
fi
Onko laastarin käytölle imetyksen aikana esteitä?
Laastarin käytölle imetyksen aikana ei ole esteitä.
fi
Onko tuotteella viimeistä käyttöpäivää? Missä se näkyy?
Viimeinen käyttöpäivä lukee rasiassa eränumeron alapuolella.
fi
Onko turvallista suudella, kun sairastaa huuliherpestä?
Huuliherpeksen oireillessa suositellaan välttämään läheistä kosketusta muiden ihmisten kanssa. Huuliherpesrakkuloissa on HSV-1-virusta, ja se voi helposti siirtyä ihmiseltä toiselle suutelemalla tai juomalla samasta astiasta.
fi
Ovatko Compeed-rakkolaastarit vedenpitäviä?
Kyllä. Compeed-laastarit ovat vedenpitäviä.  Kosketus veteen ja uiminen saattavat kuitenkin heikentää liimauksen pitävyyttä. Vesi pääsee sisään vain laastarin reunojen kautta eikä sen ulkokerroksen läpi. Jos liimaus on heikentynyt, irrota laastari varovasti vetämällä sitä hitaasti ihon pintaa myöten ja korvaa laastari uudella.
fi
Ovatko nämä kertakäyttötuotteita vai voiko niitä käyttää yhä uudelleen?
Laastari on tarkoitettu kertakäyttöiseksi. Jos laastari irtoaa liian aikaisin, sitä ei pidä yrittää kiinnittää takaisin. Ota sen sijaan uusi Compeed® Rakkolaastari.
fi
Ovatko nämä sekajätettä/biologisesti hajoavia?
Tällä hetkellä tuotepakkauksemme eivät ole biologisesti hajoavia, mutta tiedostamme täysin pakkausten ympäristöystävällisyyden tärkeyden, ja tiimimme tekevät jatkuvasti töitä tämän asian parissa. Muistathan lajitella jätteet oikein.
fi
Pitäisikö rakko puhkaista ennen Compeed-laastarin laittamista?
Älä puhkaise rakkoa tahallaan, mutta jos se puhkeaa, puhdista se laimealla saippuavedellä, kylvetä jalkaa suolavedessä 10 minuutin ajan ja peitä rakko suojaavalla sidoksella kuten COMPEED®-laastarilla.
fi
Pitääkö Compeed Huuliherpeslaastaria käyttää vuorokauden ympäri vai ainoastaan valveilla ollessa?
Jotta laastari toimisi mahdollisimman hyvin, suosittelemme käyttämään sitä sekä päivällä että yöllä.
fi
Pitääkö aurinkoa välttää, kun käyttää Compeed Huuliherpeslaastaria?
Ei. Laastarin käyttäminen ei edellytä erityisiä varotoimia.
fi
Sisältävätkö Compeed-laastarit vaikuttavia ainesosia?
Mitkään laastarimme eivät sisällä vaikuttavia ainesosia.
fi
Sisältävätkö tuotteet joitakin seuraavista aineista: lateksi, sellofaani, gluteeni, Abitol (hydroabietyylialkoholi), bentsoyyliperoksidi, nikkeli(II)sulfaatti, metakrylaatti?
Eivät. Voit luottaa siihen, että laastarimme eivät sisällä lateksia, sellofaania tai gluteenia. Lisäksi laastarimme on testattu standardoiduin menetelmin herkistymisen ja ärsytyksen toteamiseksi, ja molempien testien tulokset olivat negatiivisia.
fi
Sopivatko laastarit diabeetikoille?
Eivät sovi. Diabetes on vasta-aihe niiden käytölle.
Diabetes voi aiheuttaa verenkiertohäiriöitä ja hermovaurioita, jotka puolestaan voivat johtaa haavaumiin raajoissa tai vaikeuttaa haavojen paranemista. Tämän vuoksi diabeetikoiden on syytä olla erityisen varovaisia tällaisten vaivojen hoidossa. Siksi suosittelemme, että diabeetikoiden ei tulisi käyttää Compeed-laastareita keskustelematta asiasta lääkärin kanssa.
fi
Suojaako Compeed Huuliherpeslaastari UV-säteilyltä?
Compeed® Huuliherpeslaastari ei suojaa merkittävästi UV-säteilyltä.  Laastarin päällä voi käyttää aurinkosuojavoidetta.
fi
Tarttuuko huuliherpes?
Kyllä.  Huuliherpesrakkuloissa on HSV-1-virusta, ja se voi helposti siirtyä ihmiseltä toiselle suutelemalla tai juomalla samasta astiasta.  Compeed® Huuliherpeslaastari sulkee huuliherpesrakkulan sisäänsä ja auttaa estämään viruksen leviämistä samalla kun se hoitaa rakkula-aluetta. Näin se vähentää leviämistä hellävaraisesti.
fi
Voiko Compeed Huuliherpeslaastari vaikuttaa terveeseen ihoon kuivattaen sitä  tai aiheuttaen  kutinaa?
Laastarin ei pitäisi vaikuttaa terveeseen ihoon kuivattamalla sitä tai aiheuttaen kutinaa. Laastari luo kostean paranemisympäristön.
fi
Voiko Compeed Huuliherpeslaastaria käyttää kasvoissa oleviin herpesrakkuloihin, jotka sijaitsevat muualla kuin huulissa?
Kyllä. Sitä voi käyttää herpesrakkuloihin kasvoissa lukuun ottamatta silmien ympäristössä olevia rakkuloita.
fi
Voiko Compeed Liikavarvaslaastareita käyttää syylille?
Compeed-liikavarvaslaastareita ei ole tarkoitettu syylien hoitoon, koska niitä ei ole testattu sellaista käyttöä varten. Emme siis voi suositella niiden käyttöä tähän tarkoitukseen.
fi
Voiko Compeed-laastareita käyttää, jos on sairastanut aivohalvauksen tai kärsii senkaltaisista verenkierto-ongelmista?
Compeed-laastareiden käytölle ei ole estettä, vaikka olisi sairastanut aivohalvauksen tai kärsisi senkaltaisista verenkierto-ongelmista. Koska kyseessä on kuitenkin vakava sairaus, suosittelemme keskustelemaan asiasta lääkärin kanssa, mikäli käyttö herättää yhtään epävarmuutta.
fi
Voiko herpes tarttua, vaikka oireita ei ole?
Kyllä. Ei ole olemassa yleispäteviä herpesoireita. Itse asiassa jotkut kantavat herpesvirusta saamatta lainkaan oireita. Myös oireilevien henkilöiden herpesoireissa on eroja.  Kaikilla ei siis ole samoja oireita.
Huuliherpeksen klassinen ensioire on polttava tai kihelmöivä tunne huulten tai nenän ympäristössä. Päivän tai parin kuluttua alkaa rakkulavaihe ja iholle nousee nesteen täyttämiä rakkuloita. Rakkulat puhkeavat jättäen avoimen haavauman. Jos sitä ei peitetä, puhjennut rakkula kuivuu muutaman päivän kuluessa.  Siihen muodostuu rupi, joka irtoaa paranemisen jälkeen.
fi
Voiko huuliherpesrakkuloita olla eri paikoissa?
Kehon puolustusmekanismien vaihtelun takia huuliherpesviruksen aiheuttamat oireet voivat joskus olla vakavampia kuin samalla henkilöllä yleensä. Tätä voi tapahtua käytetystä hoidosta riippumatta. Oireileva alue voi olla suurempi ja rakkuloita voi olla enemmän ja/tai rakkulakeskittymiä voi kehittyä useita eri alueille asteittain, ja usein tähän liittyy kivun lisääntyminen.
Lisäksi huuliherpeksen puhjetessa on aina vaarana saada rakkulaan myös bakteeri-infektio, joka voi tehdä siitä kivuliaamman ja johtaa vakavampiin ongelmiin. On myös olemassa muita ihoon vaikuttavia sairauksia, joiden oirekuva muistuttaa läheisesti huuliherpestä ja jotka vaativat oikeanlaista lääketieteellistä hoitoa. Kaikki tämä on mahdollista mitä tahansa hoitokeinoa käytettäessä ja kuuluu itse herpesinfektion luonteeseen. Vakavammat oireet voivat kuitenkin olla myös merkki hyvin harvinaisesta yhteensopimattomuudesta tai allergisesta reaktiosta, vaikka tuote on yleensä erittäin hyvin siedetty. Jos siis tuotetta käytettäessä ilmenee punoitusta ja kutinaa, käyttö on syytä lopettaa, kunnes asia on selvitetty lääketieteellisesti. Koska yksilöllistä oireiden kulkua ei koskaan voi arvioida tapaamatta potilasta, suosittelemme kääntymään lääkärin puoleen, jos oireet vaikuttavat erilaisilta kuin aikaisemmin, pahenevat, kestävät paljon tavallista kauemmin ja/tai eivät parane kymmenessä päivässä tai esiintyvät lähellä silmää.
fi
Voiko laastarin leikata sopivan kokoiseksi?
Compeed-rakkolaastareita ei pidä leikata, koska silloin laastarin liimapinta pienenee. Laastarit on muotoiltu kiinnittymään mahdollisimman pitävästi. Suunniteltu muoto kärsii, jos laastaria muotoillaan itse. Compeedista on saatavana erikokoisia laastareita, kuten COMPEED® Rakkolaastari Medium (kantapäille), COMPEED® Rakkolaastari Pieni (jalan sivuille) ja COMPEED® Rakkolaastari Varpaat (varpaiden rakoille).
fi
Voinko käyttää Compeed-laastareita, jos niiden viimeinen käyttöpäivä on mennyt ohi, mutta ne ovat avaamattomia?
Emme suosittele Compeed®-laastareiden käyttöä viimeisen käyttöpäivän jälkeen.
fi
Voinko käyttää Compeed-laastaria tavallisille haavoille?
Se ei ole niiden aiottu käyttötarkoitus.  Tavallisille haavoille suositellaan tavallista vedenpitävää laastaria, jonka imuliina peittää haavan ja liimapintaa on vain haavan ympärillä.
fi
Voinko käyttää Compeed® Huuliherpeslaastaria raskauden tai imetyksen aikana?
Jos olet raskaana tai imetät, kysy neuvoa lääkäriltäsi ennen Compeed® Huuliherpeslaastarin käyttöä.
fi
Voinko käyttää Compeed®-laastaria yhdessä muiden tuotteiden kuten huulirasvojen tai aurinkosuojavoiteen kanssa?
Emme suosittele voiteiden käyttämistä laastarin alla, koske ne voivat haitata kiinnittymistä.
fi
Voinko käyttää laastaria yhdessä muiden huuliherpeksen hoitotuotteiden kanssa?
Laastarin käytöstä yhdessä muiden paikallishoitotuotteiden kanssa ei ole riittävästi kliinistä tutkimustietoa. Siksi suosittelemme käyttämään laastaria ilman muita hoitotuotteita tai kysymään neuvoa terveydenhuollon ammattilaiselta.
fi
Voinko laittaa Compeed-laastarin puhjenneen rakon päälle?
Compeed Rakkolaastaria voi käyttää, kun rakko on puhjennut ja sen tilalla on haava. Compeed-laastari suojaa infektioilta, lialta ja vedeltä, ja muodostaa ympäristön, joka edesauttaa haavan paranemista. Ennen Compeed-laastarin laittoa haava tulee desinfioida.
fi
Voinko laittaa Compeed-laastarin verirakolle?
Verirakot ovat rakkoja, joiden muodostuessa ihonalainen verisuoni on rikkoutunut. Niinpä niitä voi hoitaa Compeed-laastarilla kuten muitakin rakkoja. Suosittelemme kuitenkin seuraamaan rakon paranemista tarkasti ja kääntymään kaikissa epävarmoissa tilanteissa lääkärin puoleen.
fi
Voinko syödä ja juoda, kun käytän Compeed Huuliherpeslaastaria?
Kyllä. Varmista vain, että tuote pysyy paikallaan. Koska virusta on myös huuliherpeksestä kärsivän syljessä, lasien tai ruokailuvälineiden jakamista toisten kanssa ei suositella.
fi
Voivatko lapset käyttää Compeed Huuliherpeslaastaria?
Tuote toimii yhtä hyvin lapsille, joskaan tälle ryhmälle ei ole tehty tutkimuksia. Vanhempien tulee kuitenkin pitää lapsia silmällä ja varmistaa, ettei lapsi pureskele tai niele laastaria.
fi
Vähentääkö Compeed Huuliherpeslaastari herpesviruksen leviämisen todennäköisyyttä?
Kyllä. Tavallisimmin virus pääsee siirtymään siten, että oirekohtaa kosketetaan, ja Compeed®Huuliherpeslaastari peittää haavauman sulkien sen täysin sisäänsä, mikä estää laastarin käyttäjää koskemasta siihen.
fi
Vähentääkö laastari kipua?
Kyllä. Laastari toimii pehmusteena ja suojaa hankaukselta, mikä helpottaa rakon kipua välittömästi.
fi